चुरोट अर्थात् धूमपानले स्वास्थ्यमा मात्र नभई देशको आर्थिक अवस्थामा समेत कतिको असर पार्दोरहेछ भन्ने बुझेर प्रधानमन्त्रीबाट सन्देश नै जारी गरेको स्पष्ट देखिन्छ । नेपालमा सरदर वार्षिक ६ हजार मेट्रिक टनभन्दा बढी सुर्ती तथा करिब ६ अर्ब साठी करोड खिल्ली चुरोट उत्पादन हुन्छ । विगत दुई दशक यता नेपालमा सुर्तीजन्य पदार्थको उत्पादनमा १३ गुणाले वृद्धि भएको छ भने धूमपान र अन्य मध्यपानजन्य पदार्थको आयात पनि ह्वात्तै बढेको छ । सबैभन्दा बढी ४० प्रतिशत चुरोटको प्रयोग हुन्छ भने ३० प्रतिशत सुर्तीजन्य पदार्थ, पाँच प्रतिशत तमाखुले स्थान ओगटेको छ । बाँकी २५ प्रतिशत पान, गुट्खा, बिंडी आदिले ठाउँ ओगटेको पाइन्छ ।
